कवि राजनीति और सरकार से परे सोचता है और रचता है
बीकानेर | शब्दश्रीसाहित्य संस्थान की ओर से रविवार को धरणीधर मंच पर शायर-नाटककार डॉ. कुमार गणेश के गजल संग्रह “शाम फिर क्यूं उदास है दोस्त’ का लोकार्पण किया गया। मुख्य अतिथि संजय विनायक जोशी एवं विशिष्ट मोहनलाल सुखाड़िया एवं डॉ. कुंजन आचार्य थे। कार्यक्रम की अध्यक्षता रामेश्वरानंद ने की। संजय विनायक जोशी ने उपस्थित लोगों को संबोधित करते हुए कहा कि कवि राजनीति और सरकार से अलग सोचता है और रचता है। जबकि साहित्यकार की प्रतिभा नैसर्गिक होती है। एक रचनाकार समाज की रचना में महत्वपूर्ण योगदान देता है। कुंजन आचार्य ने कहा कि डॉ. गणेश ने कवि के रूप में जो रचा है उसे युगों तक याद रखा जाएगा। रामेश्वरानंद ने कहा कि कुमार गणेश की रचनाएं दर्शन और अनुभूतियों की रचनाएं है। इस दौरान राजेंद्र स्वर्णकार, कवयित्री मोनिका गौड़, आर.के सुतार, रामसहाय हर्ष, आनंद जोशी ने डॉ. गणेश की रचना पर पत्रवाचन किया। कार्यक्रम का संचालन हरीश बी. शर्मा ने किया। इस मौके पर वरिष्ठ रंगकर्मी मधु आचार्य “आशावादी’, हरिशंकर आचार्य आदि ने अतिथियों का स्वागत किया।
कुमार गणेश के गजल संग्रह का लोकार्पण करते अतिथि।
hin_Deva hin_Deva mai_Deva